Kito Wylem Broniš

Kito Wylem Broniš (nimski Christian Wilhelm Bronisch; * 5. decembra 1788 w Pricynje, † 12. decembra 1881 w Drjowku) jo był w Dolnej Łužycy statkujucy serbski faraŕ a rěcywědnik.

 Žywjenje 
Syn fararja jo wopytował gymnazij we Łukowje a studěrował pó tom wót lěta 1808 až do 1811 teologiju w Lipsku. Na to jo źěłał wón ako domacny wucabnik w Lubinje a wót 1816 ako faraŕ w Změšowje. Pó źaseś lět pśiwza fararske městno w rodnej jsy Pricynje, źož statkował pótom pśisamem 50 lět. W lěśe 1874 dźěše na wuměnk, kótaryž pśežywi w Drjowku.

Broniš płaśi ako jaden z nejwěcej wjelebocnych sorabistow 19. lětstotka. Jogo wózjawjenja wopśimjeju pśinoski k onomastice kaž teke k ludowěźe a stawiznam Serbow w Dolnej Łužycy. Wušej togo jo pśinosował k Smolerjowej zběrce dolnoserbskich ludowych spiwow.

Kito Wylem Broniš wózjawi serbski w Časopisu Maćicy Serbskeje a nimski mjaz drugim w Nowem łužyskem magacinje Górnołužyskego towaristwa wědomnosćow a w rěźe Jahrbücher für slavische Literatur, Kunst und Wissenschaft.

 Spise 
 P. Broniš: Die slavischen Familiennamen in der Niederlausitz. Schmaler & Pech, Bautzen 1867.
 w Časopisu Maćicy Serbskeje:
 Delnjołužiske substantiva pluralia tantum, ČMS 15, 1862, s. 108–109 (Digitalizěrowana wersija).
 Delnjołužiske substantiva deminutiva, kiž wuznam primitivow přeměnjeja, ČMS 15, 1862, s. 109–111 (Digitalizěrowano).
 w Nowym łužiskim magacinje:
 Einiges über die Etymologie wendischer Ortsnamen, NŁM 17, 1839, s. 57–73 (Digitalizěrowano).
 Ueber die mannigfaltigen Formen und den sprachlichen Werth wendischer Ortsnamen, NŁM 20, 1842, s. 53–96 (Digitalizěrowano).
 Verdient die wendische Mundart in der Niederlausitz den Vorwurf des Barbarismus?, NŁM 23, 1846, s. 241–285 (Digitalizěrowano).
 Grundzüge der deutschen Mundart, welche inmitten der sorbischen Bevölkerung und Sprache in der Niederlausitz und in den nördlichen Theilen der Oberlausitz gesprochen wird, NŁM 39, 1862, s. 108–195 (Digitalizěrowano).
 w Jahrbücher für slavische Literatur, Kunst und Wissenschaft:
 Mitteilungen aus einem alten Wörterbuch der niederlausitzisch-serbischen (wendischen) Mundart, Jahrbücher NF 2, 1854, s. 331–344, 537–556

 Žrědła 
 Anja Pohončowa, Kito Wylem Broniš (1788–1881) – pózabyty dolnoserbski rěcywědnik, [w:] Lětopis 54, 2007, s. 65–89 (How móžośo cytaś ten artikel, tam teke bibliografija wózjawjonych źěłow Broniša).

Kategorija:Roź. 1788
Kategorija:Wum. 1881
Kategorija:Wósoba (Dolna Łužyca)
Kategorija:Serb
Kategorija:Faraŕ
Kategorija:Wucabnik
Kategorija:Sorabist
Kategorija:Awtor
Kategorija:Rěcywědnik
Kategorija:Muž